CELEX: 32020R0231
Language: da
Date: 2020-02-18 00:00:00
Title: Rådets forordning (EU) 2020/231 af 18. februar 2020 om ændring af Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019-2020

20.2.2020   
               
               
                  DA
               
               
                  Den Europæiske Unions Tidende
               
               
                  LI 47/1
               
            
         RÅDETS FORORDNING (EU) 2020/231
         af 18. februar 2020
         om ændring af Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019-2020
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 31,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) 2018/1977 (1) fastsætter bestemmelser om åbning og forvaltning af autonome EU-toldkontingenter for visse fiskevarer for perioden 2019-2020. Der er fastsat passende mængder for hvert toldkontingent for at sikre tilstrækkelige forsyninger til Unionens forarbejdningsindustri i perioden 2019-2020.
                  
               
                     (2)
                  
                  
                     Inden for toldkontingentet under løbenummer 09.2750, der er anført i bilaget til forordning (EU) 2018/1977, er det kun varer, der er omfattet af KN-kode ex 0305 20 00 med Taric-kode 35, som svarer til varebeskrivelsen »rogn, vasket, befriet for den omgivende hinde, kun saltet eller i saltlage, bestemt til fremstilling af kaviarerstatning«.
                  
               
                     (3)
                  
                  
                     I henhold til Rådets forordning (EU) 2015/2265 (2), som gik forud for forordning (EU) 2018/1977, henviste det pågældende toldkontingent til KN-kode ex 1604 32 00 med Taric-kode 20 som de varer, der svarer til beskrivelsen »rogn, vasket, befriet for den omgivende hinde, kun saltet eller i saltlage, bestemt til fremstilling af kaviarerstatning«.
                  
               
                     (4)
                  
                  
                     Uoverensstemmelsen mellem de to forordninger, hvad angår de relevante KN-koder med hensyn til det samme løbenummer, gjorde det vanskeligt for forarbejdningsindustrien i Unionen at fortolke de relevante bestemmelser for at forstå forskellen på de to KN-koder Denne uklarhed har haft en negativ indvirkning på forarbejdningsindustrien i Unionen.
                  
               
                     (5)
                  
                  
                     Listen over de varer, der er omfattet af toldkontingentet med løbenummer 09.2750, bør ændres, således at kontingentet i en begrænset periode på et år også omfatter KN-kode ex 1604 32 00 med Taric-kode 20. Endvidere bør der tilføjes en fodnote, der henviser til disse KN- og Taric-koder og perioden fra den 1. januar 2019 til den 31. december 2019.
                  
               
                     (6)
                  
                  
                     Forordning (EU) 2018/1977 bør derfor ændres i overensstemmelse hermed.
                  
               
                     (7)
                  
                  
                     Den periode, i hvilken de toldkontingenter, som åbnes ved forordning (EU) 2018/1977, anvendes i det første år, løber fra den 1. januar 2019 til den 31. december 2019. Eftersom det er nødvendigt at sikre ligebehandling af de erhvervsdrivende og tage hensyn til, at toldkontingentet under løbenummer 09.2752 endnu ikke er opbrugt, bør nærværende forordning anvendes med tilbagevirkende kraft fra den 1. januar 2019 for at give erhvervsdrivende, der anvender rogn (færdigprodukter), mulighed for uden afbrydelse at opretholde den gunstige kontingenttoldsats i en begrænset periode. Denne forordning bør derfor træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            Tredje række i bilaget til Rådets forordning (EU) 2018/1977 (løbenummer 09.2750) ændres således:
            
                        1)
                     
                     
                        Oplysningerne i kolonnen »KN-kode« affattes således:
                        »ex 0305 20 00
                        ex 1604 32 00«.
                     
                  
                        2)
                     
                     
                        Oplysningerne i kolonnen »Taric-kode« affattes således:
                        »35
                        20«.
                     
                  
                        3)
                     
                     
                        I kolonnen »Varebeskrivelse« tilføjes følgende fodnote efter ordet »kaviarerstatning«:
                        »For Taric-kode 1604320020 anvendes dette toldkontingent fra den 1. januar 2019 til den 31. december 2019«.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. februar 2020.
            
               
                  På Rådets vegne
               
               
                  Formand
               
               Z. MARIĆ
            
         
         
            (1)  Rådets forordning (EU) 2018/1977 af 11. december 2018 om åbning og forvaltning af autonome EU-toldkontingenter for visse fiskevarer for perioden 2019-2020 (EUT L 317 af 14.12.2018, s. 2).
         
            (2)  Rådets forordning (EU) 2015/2265 af 7. december 2015 om åbning og forvaltning af autonome EU-toldkontingenter for visse fiskevarer for perioden 2016-2018 (EUT L 322 af 8.12.2015, s. 4).